stanford-oval/wikipedia huggingface dataset:
Luettelo televisiosarjan Tontut jaksoista
1. tuotantokausi > 19. Hohtava kivi

Taavi ja Liisa saavat tehtäväkseen hakea Möllin varastaman hohtavan kiven, Thayan valtakunnan kallisarvoisimman aarteen.
1. tuotantokausi > 20. Siepot

Taavi pelastaa linnunpyydystäjän sieppaaman koirassiepon. Sillä aikaa Liisa huolehtii siepon poikasista. Taavi kertoo myös tonttujen syntymäpuista ja heidän tavastaan hoitaa metsää.
1. tuotantokausi > 21. Nukkuvat lepakot

Taavi lähtee Hollantiin pelastamaan kuolemanvaarassa olevia lepakoita.
1. tuotantokausi > 22. Syntymäpäiväjuhlat vanhassa myllyssä

Taavi on veljenpoikansa Matti-Mikon 200-vuotissyntymäpäivillä. Juhlien aikana ilkeä musta kissa nappaa Matti-Mikon vaimon, Anna-Stiinan.
1. tuotantokausi > 23. Muistoja Australiasta

Taavi kertoo Susannalle matkastaan Australiaan, jossa hän paransi kasvuongelmia potevan prinssi Rexin.
1. tuotantokausi > 24. Sudenpentua pelastamassa

Taavi ja Liisa auttavat susiperhettä, jonka emo on kuollut ja yksi pentu vakavasti sairastunut syötyään ihmisten metsään viemää myrkytettyä lihaa. Samalla Mölli-peikko sieppaa Liisan.
1. tuotantokausi > 25. Vanha tohtori

Taavi lähtee tapaamaan lääkäriystäväänsä Vilhoa. Taavi kertoo Vilholle tarinan menneisyydestä, kun tämä sai pikkupoikana tutustua tonttujen maailmaan.
1. tuotantokausi > 26. Kaukaiset vuoret

Taavi ja Liisa täyttävät 400 vuotta, joten heidän on lähdettävä Kaukaisille vuorille päästäkseen ajasta ikuisuuteen. He saavat viestin Taavin ystävältä Tietäjältä, joka myös täyttää 400 vuotta. Viestissään Tietäjä kertoo, ettei hän halua lähteä yksin Kaukaisille vuorille. Taavi ja Liisa hyvästelevät eläinystävänsä, jonka jälkeen he matkustavat Sinisille vuorille (engl. Blue mountains), Tietäjän luokse. Juotuaan kupilliset teetä ja syötyään Tietäjän valmistaman aterian, kolmikko jatkaa matkaa yhdessä. Sinisten vuorten takana on kaunis kukkaketo. Siellä Taavi ja Liisa hyvästelevät kettuystävänsä Viuhun ja kertovat, ettei tämä voi kiivetä vuorelle heidän kanssaan. Taavi kiittää Viuhua tämän ystävyydestä ja avusta. Tontut kiipeävät vuorelle Viuhun poistuessa paikalta. Viuhu kuitenkin muuttaa mielensä ja menee vielä viimeisen kerran katsomaan ystäviään. Tontut sanovat toisilleen viimeiset jäähyväiset. Kun Taavi ja Liisa menehtyvät, heidän kehonsa muuttuvat yhteen kietoutuneiksi omenapuiksi. Tietäjä menehtyy hetkeä myöhemmin, mutistuaan ensin itsekseen jotain. Viuhu näkee tapahtumat ja ulvoo surullisena. Viuhu palaa alakuloisena takaisin metsään, missä se tapaa Topi-tontun, joka ratsastaa Aune-nimisellä tyttöketulla. Viuhu ja Aune osoittavat ihastumisen merkkejä toisiinsa. Lopuksi nähdään kohtaus, jossa menehtyneiden tonttujen, Taavin, Liisan ja Tietäjän, henget vilkuttavat hyvästiksi. Ensimmäisen kauden viimeinen jakso.
2. tuotantokausi > 27. Tuomari Klaus

Tonttusarjassa siirryttään seuraamaan uuden päähenkilön, tuomaritonttu Klausin, ja hänen ystäviensä seikkailuja tonttumetsän uumenissa. Ensimmäisessä jaksossa kerrotaan, miten Klaus on tavannut avustajatonttu Dannyn ja joutsenystävänsä Henryn.
2. tuotantokausi > 28. Matka Kanadaan

Klaus tuntee itsensä väsyneeksi ja Dannyn painostuksesta hän ottaa viikon loman ja matkustaa Peter-serkkunsa luokse Kanadaan.
2. tuotantokausi > 29. Taikamatto

Klaus ja Dani kiitävät taikamatolla Bagdadiin. Perillä odottaa sievä tonttutyttö ja seikkailu peikkojen kanssa.
2. tuotantokausi > 30. Vuorikauris

Klaus saa kiireellisen avunpyynnön itävaltalaiselta ystävältään. Klausin pitäisi pelastaa vuorikauris pulasta.
2. tuotantokausi > 31. Hirveä lumimies

Peikot ovat varastaneet Sonjan keittokirjan. Klaus päättää antaa peikoille oikein kunnon opetuksen. Matkalla he tapaavat sherba-tonttuja, sekä lumimies-perheen, joita peikot ovat myös kiusanneet. Klaus, Danny ja Sonja tapaavat myös peikkoäiti Irman, joka on paljon kiltimpi kuin ilkeät poikansa.
2. tuotantokausi > 32. Kalifornian kullankaivajat

Kullankaivajat ilkeine kissoineen uhkaavat tonttuyhteisöä. Klaus keksii keinon ilkimysten karkottamiseksi.
2. tuotantokausi > 33. Seikkailu Napapiirillä

Peter saa Klausin kokeilemaan pelottavaa kulkuvälinettä - kuumailmapalloa. Pallo pääsee karkuun ja seikkailu tuntemattomaan alkaa.
2. tuotantokausi > 34. Kreikkalaiskylää pelastamassa

Klausin ja kumppaneiden retki suuntautuu tällä kertaa ihanaan Kreikan saaristoon. Klausin kreikkalaisserkut ovat pulassa.
2. tuotantokausi > 35. Matka Venetsiaan

Tulva uhkaa Venetsian tonttuja. Klaus kutsutaan apuun.
2. tuotantokausi > 36. Seikkailu Japanissa

Klaus ja Danny matkustavat Japaniin, jossa Klausin on tarkoitus tuomaroida puutarhakilpailu. Myös peikot ovat saapuneet kilpapaikalle ilkeät metkut mielessään.
2. tuotantokausi > 37. Tonttujen olympialaiset

Klaus aikoo osallistua tonttujen olympialaisiin. Hän joutuu kuitenkin ensitöikseen keksimään keinon, jolla estää peikkoja pilaamasta koko kisoja.
2. tuotantokausi > 38. Matka Siperiaan

Avunpyyntö siperialaiselta tontulta saa Klausin ja hänen kaverinsa osallistumaan kummalliseen kilpaan.
2. tuotantokausi > 39. Seikkailu Kiinanmuurilla

Tämänkertaisessa tonttuseikkailussa Klaus päätyy Kiinaan. Idän ihmeisiin kuuluvat paitsi Kiinan muuri ja lohikäärmeet niin myös ilkeät peikot. Peikot yrittävät tuhota koko Kiinan muurin, mutta Klausin suunnitelman ansiosta peikkojen tihutyöt saadaan estettyä.
2. tuotantokausi > 40. Hajuelämyksiä Ranskassa

Klaus ja Danny juhlivat Klausin sukulaistytön, pikku-Martan syntymäpäiviä. Juhlat keskeyttää kiireinen avunpyyntö Ranskan tontuilta.
2. tuotantokausi > 41. Espanjan metsäpaloja sammuttamassa

Andalusian tontut ovat vaarassa menettää kotinsa alueella riehuvien metsäpalojen takia. Klaus kutsutaan apuun.
2. tuotantokausi > 42. Karpaattien vuoristo

Tämänkertaisessa tonttuseikkailussa Klaus saa kutsun Romaniasta, Karpaattien vuoriston alueella asuvilta tontuilta. Läheisessä linnassa tapahtuu outoja asioita ja paikalliset tontut pelkäävät, että tapahtumien syynä on linnaan muuttanut kummitus.
2. tuotantokausi > 43. Seikkailu Havaijilla

Pelottavat hirviöt ovat syynä Klausin matkaan Havaijille. Paikalliset tontut ovat kauhuissaan, mutta Klaus päättää katsastaa hirviöitä lähemmin.
2. tuotantokausi > 44. Varastettu peili

Klaus saa viestin Australiasta. Ihmeellinen peili, joka kertoo tulevaisuuden, on kadonnut.
2. tuotantokausi > 45. Kilpa-ajot

Meksikossa on taas vuosittaiset fasaanikilpa-ajot. Klaus kutsutaan tuomariksi kisoihin.
2. tuotantokausi > 46. Haikaroiden pesähuolet

Klaus ja hänen ystävänsä huomaavat keväisellä metsäretkellään ihmeellisen asian: haikarat ovat kadonneet.
2. tuotantokausi > 47. Häämatka Niagaran putouksille

Danny ja Roosa avioituvat ja lähtevät häämatkalle Niagaran putouksille. Perillä on mystinen luola, johon Roosa katoaa. Danny kutsuu Klausin apuun.
2. tuotantokausi > 48. Loch Ness

Klaus ja Danny matkustavat Skotlantiin selvittämään järvihirviön arvoitusta.
2. tuotantokausi > 49. Suklaajuhla Norjassa

Klaus ja Danny lähtevät perinteisille suklaajuhlille Norjaan. Peikoilla on katala suunnitelma juhlien pilaamiseksi.
2. tuotantokausi > 50. Argentiinan metsiä pelastamassa

Öljynetsijät uhkaavat pilata Argentiinan tonttujen kodit. Klaus keksii keinon häätää ihmiset tonttumetsästä.
2. tuotantokausi > 51. Matka tulppaanien maahan

Klaus kertoo tarinan retkestään Hollantiin. Siellä hän toimii tuomarina oikeudenkäynnissä, jossa syytettyinä olivat lintujen kimppuun hyökänneet ketut. Klaus ja Danny tapaavat myös Wil Huygenin, joka on Suuren Tonttukirjan kirjoittaja.
2. tuotantokausi > 52. Klaus ja Agnes

Klaus kertoo elämänsä tärkeimmistä tapahtumista, kuten syntymästään kaksoissisarensa Juulian kanssa 350 vuotta aikaisemmin, sekä täysi-ikäistymisestään 75-vuotiaana ja siihen liittyneestä tonttuneuvoston haastattelusta. Klaus kertoo myös, kuinka hän tapasi vaimonsa Agnesin ja aloitti tuomarin uransa. Joitakin vuosia myöhemmin joukko metsästäjiä tunkeutui metsään ajokoirien kanssa. Agnes ja Klaus lähtivät eri suuntiin auttaakseen mahdollisimman monia metsän eläimiä pakenemaan metsästäjiä. Auttaessaan peuraperhettä, Agnes ratsasti yhden peuran selässä. Ajokoirat ja metsästäjien luodit kuitenkin säikyttivät peuran, jolloin tämä heitti Agnesin selästään aluskasvillisuuden sekaan. Klaus saapui paikalle hetkistä myöhemmin, koska oli nähnyt metsästäjien liikkuvan siihen suuntaan, johon Agnes oli lähtenyt. Klaus järkyttyy pahanpäiväisesti nähdessään tajuttoman ja vakavasti loukkaantuneen vaimonsa. Kotonaan Klaus pyytää lääkäritonttu Taavia ja hänen vaimoaan Liisaa (sarjan ensimmäisen tuotantokauden päähenkilöitä) auttamaan Agnesia. Avusta huolimatta Agnes menehtyy saamiinsa vammoihin, jolloin surun murtama Klaus jää leskeksi. Klaus lupaa Agnesille tulevansa kaikkein etevimmäksi tuomariksi ja ettei koskaan unohda häntä.
Kun Klaus havahtuu muistoistaan, Danny ja Roosa ilmaantuvat oikeussaliin. Pariskunta kertoo, että heille on tulossa kaksoset (tontuthan saavat lapsia vain kerran, ja aina kaksoset). Klausin hämmästykseksi Danny ja Roosa ovat jo valinneet nimet tuleville lapsilleen. Jos he saavat pojan ja tytön, nämä saavat nimekseen Klaus ja Agnes. Danny kertoo, että se on kunnianosoitus tuomari Klausille.
Klaus, Danny ja Henry jättävät jäähyväiset katsojille tältä erää heidän viimeisessä tonttuseikkailussaan.
NOT-portti

EI-portti.
NOT-portti (engl. NOT gate tai inverter, käytetään suomalaista nimitystä ei) on looginen portti, joka vastaa loogista negaatiota ja siten sanaa ”ei”. Operaatiosta käytetään logiikassa joskus symbolia  \not {},  \neg  tai  {\overline {A}}. Sen merkitys on ”negaatio”, ts. propositiologiikan kaavana:
(\ NOT\;p_{0})\Leftrightarrow (\neg p_{0})
ja totuustauluna:
| p0  | not p0 |
| --- | --- |
0: 1
1: 0
Muuta

Jos EI-portti kytketään toiseen EI-porttiin negaatio kumoutuu eli:   {\overline {A}}+{\overline {A}}={\overline {\overline {A}}}=\,A
Bittioperaatio NOT merkitään useissa ohjelmointikielissä: ~.
Méxicon 6 tunnin ajo 2016

|  Méxicon 6 tunnin ajo 2016 |
| --- | --- |
 5 osakilpailu 9 osakilpailusta kaudella FIA World Endurance Championship -kausi 2016. 

Päivämäärä:  3. syyskuuta 2016
Sijainti:  Autódromo Hermanos Rodríguez
Kilpailun kesto:  6 tuntia
Méxicon 6 tunnin ajo 2016 oli FIA World Endurance Championship -kauden 2016 viides osakilpailu, joka ajettiin 3. syyskuuta Autódromo Hermanos Rodríguezin radalla Meksikossa.
Kilpailun voitti Porschella ajaneet Timo Bernhard, Brendon Hartley ja Mark Webber.
NBK

NBK voi tarkoittaa ainakin seuraavia:
Syntyneet tappajiksi (Natural Born Killers), elokuva vuodelta 1994
Natural Born Killers, suomalainen rikollisjärjestö
NBK, Suvarnabhumin kansainvälisen lentoaseman väliaikainen IATA-koodi; nykyään BKK
Nabeya Bi-tech Kaisha, japanilainen teollisuusyritys
Kuwaitin kansallispankki (National Bank of Kuwait), kuwaitilainen pankki
NBK-, Nathan Schmitt (s. 1994), ranskalainen Counter-Strike: Global Offensive -pelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”NBK”, voi hakea sivunnimihaulla, laajalla sivunnimihaulla tai tekstihaulla.
Adele Sauros

Adele Sauros (s. 1990) on suomalainen jazzmusiikin puhallinsoittaja ja säveltäjä. Hän soittaa saksofoniperheeseen kuuluvista soittimista sopraano- ja tenorisaksofoneja sekä sen ulkopuolelta huilua. Hänen isänsä on Yrjänä Sauros.
Sauros on opiskellut Pop- ja jazzkonservatoriossa, Metropoliassa ja Prinssi Clausin konservatoriossa Alankomaiden Groningenissa. Kokoonpanoja, joissa hän on toiminut, ovat olleet muiden muassa Adele Sauros Quartet, Katu Kaiku, Tea For Two, Berlin Nun, JAF Trio ja Olavi Louhivuori Superposition. Hän on esittänyt aktiivisesti omia sävellyksiään. Vuonna 2018 hän vieraili Aurora Hentunen Quartetissa ja Laura Annika Quartetissa.
Sauros on esiintynyt monilla jazzfestivaaleilla Euroopan eri maissa. Vuosina 2014–2016 hän emännöi omaa jazzklubiaan Bar Kapsäkissä (entinen Allotria). Vuonna 2014 hän sai Young Nordic Jazz Comets -soolopalkinnon ja vuonna 2015 toistamiseen Young Nordic Jazz Comets -palkinnon, tällä kertaa Katu Kaiku -yhtyeen kanssa. Vuonna 2017 Sauros sai Suomen Saksofoniseuran Åke Forsell -palkinnon ja hänen suomalais-tanskalainen JAF Trionsa We Jazz Rising Star -palkinnon. Vuonna 2012 perustetun Adele Sauros Quartetin debyyttialbumi julkaistiin vuonna 2014. Vuonna 2016 ilmestyi ensimmäinen Saurosin omalla nimellä julkaistu albumi, My Spontaneous Mind.
Myrskyluodon Maija (vuoden 2017 musikaali)

| Myrskyluodon Maija |
| --- | --- |
Musiikki:  Lasse Mårtenson
Sanoittaja:  Maija Vilkkumaa
Perustuu:  Anni Blomqvistin Myrskyluoto-kirjasarja
Alkuperäiskieli:  Suomi
Tapahtumapaikka ja -aika:  Ahvenanmaa, 1800-luku
Kantaesitys:  24. elokuuta 2017
Kantaesityspaikka:  Helsingin kaupunginteatteri
Henkilöt
Henkilöt:  Maija Loviisa Michelintytär Janne Eerikinpoika Vestergård, Maijan isä Saara, Maijan äiti
Myrskyluodon Maija on 1800-luvun Ahvenanmaalle sijoittuva Anni Blomqvistin Myrskyluoto-kirjasarjaan perustuva musikaali, jonka kantaesitys oli 24. elokuuta 2017 Helsingin kaupunginteatterissa. Musikaali oli suurtuotanto, jolla juhlistettiin samanaikaisesti 50-vuotiasta Helsingin kaupunginteatterin teatteritaloa sekä Suomen 100-vuotista itsenäisyyttä.
Esityksen musiikista vastasi Lasse Mårtenson, joka oli säveltänyt musiikin myös vuonna 1976 esitettyyn Myrskyluodon Maija televisiosarjaan. Mårtenson kuoli ennen musikaalin kantaesitystä. Laulujen sanoituksesta vastasi laulaja-lauluntekijä Maija Vilkkumaa. Kantaesityksen ohjasi Kari Rentola.
Musikaali oli Helsingin kaupunginteatterin vuoden 2017 katsotuin esitys, keräten 65 924 katsojaa. Helsingin Sanomat antoi musikaalille arvostelussaan kaksi tähteä, todeten sen olevan sekavista aineksista koostettu esitys, joka kärsi näkemyksen hajanaisuudesta. Laura Alajääsken karisma ja ääni sai kuitenkin arviossa kehuja.
Musikaalin viimeinen esitys nähtiin Helsingin kaupunginteatterissa 28. huhtikuuta 2018. Myrskyluodon Maijan vuoden 1991 musikaaliversiossa Jannen roolin näytellyt Matti Rasila näytteli vuoden 2017 musikaalissa Vanhan Ollen roolin.
Rooleissa

| 0 | 1 | 2 |
| --- | --- | --- |
|  Laura Alajääski  | … |  Maija Loviisa Mickelintytär   |
|  Aaro Wichmann  | … |  Janne Eerikinpoika, Maijan aviomies   |
|  Eero Saarinen  | … |  Vestergård, Maijan isä   |
|  Leenamari Unho  | … |  Saara, Maijan äiti   |
|  Marjut Toivanen  | … |  Vallborg, ruumiinpesijä ja kätilö   |
|  Matti Rasila  | … |  Vanha Olle Vestergårdissa   |
|  Tiina Peltonen  | … |  Greetta, Maijan täti   |
|  Anna-Maija Jalkanen  | … |  Anna, Maijan sisar   |
|  Sami Paasila  | … |  Jan, Maijan veli   |
|  Matti Olavi Ranin  | … |  Sjöberg   |
|  Leena Rapola  | … |  Liisa, Sjöbergin vaimo   |
|  Jyrki Kasper  | … |  Magnus, Maijan ensimmäinen rakkaus   |
|  Mikko Paloniemi  | … |  Per, Annan rakkaus   |
|  Kari Mattila  | … |  Erker, Jannen isä   |
|  Antti Timonen  | … |  Suutari Pelle   |
|  Jukka Nylund  | … |  Tobias, kalastaja Myrskyluodolla   |
|  Raili Raitala  | … |  Anna Ulla, Tobiaksen vaimo   |
|  Mikko Vihma  | … |  Millengård, tilallinen Simskälassa   |
|  Mikko Vihma  | … |  Kirkkoherra   |
|  Kai Lähdesmäki  | … |  Nimismies   |
|  Juha Jokela  | … |  Hendrik, renki   |
|  Mikko Paloniemi  | … |  Marras, kuoleman enne   |
|  Helmi Hänninen  | … |  Maria lapsena / Johanna   |
|  Lotta Pesonen  | … |  Maria lapsena / Johanna   |
|  Aada Punakivi  | … |  Maria lapsena / Johanna   |
|  Jenni Haapanen  | … |  Maria vanhempana   |
|  Ella Niinistö  | … |  Maria vanhempana   |
|  Elsa Tapani  | … |  Maria vanhempana   |
|  Anton Hietalahti  | … |  August lapsena / Gabriel   |
|  Kaapo Kallio  | … |  August lapsena / Gabriel   |
|  Kasperi Virta  | … |  August lapsena / Gabriel   |
|  Henrik Björklund  | … |  August vanhempana   |
|  Luca Elshout  | … |  August vanhempana   |
|  Pablo Ounaskari  | … |  August vanhempana   |
|  Ohto Heiskanen  | … |  Mikael / Hindrik   |
|  Kaspian Kallio  | … |  Mikael / Hindrik   |
|  Miska Sagulin  | … |  Mikael / Hindrik   |
Ala-Pirttijärvi (Tampere)

| Ala-Pirttijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°47′00″N, 23°54′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  Syväoja 
Järvinumero:  35.316.1.006
Mittaustietoja
Pinnankorkeus:  141,1 m  
Rantaviiva:  5,035 km  
Pinta-ala:  54,333 ha  
Saaria:  4 
 fiAla-Pirttijärvi 
Ala-Pirttijärvi  on Pirkanmaalla Tampereen Velaatassa sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 54 hehtaaria ja se on 1,3 kilometriä pitkä ja 950 metriä leveä. Järvellä on kartan mukaan 4 saarta. Sen rantaviivan pituus on 5,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Löytänänjärven valuma-alueeseen (35.316) se kuuluu. Järven vedenpinnan korkeus on 141,1 metriä mpy.
Mzimban piirikunta

| Mzimban piirikunta Mzimba District |
| --- | --- |
Valtio:  Malawi
Alue:  Pohjoinen
Hallinto:  
 – hallinnollinen keskus:  Mzuzu (133 900 as., 2008)
Pinta-ala  ():  10 430 km²
Väkiluku (2008)  ():  861 800
 – väestötiheys:  70 as./km2, Mzuzun kaupunki 2 791 as./km²
Lyhenteet:  
 – ISO 3166:  MW-MZ
Mzimban piirikunta on yksi Malawin aluejaon 28 piirikunnasta.  Piirikunta on osa Malawin Pohjoista aluetta ja sen keskuskaupunki Mzuzun kaupunki (133 900 as., 2008) on samalla maan pohjoisosan hallintokeskus.
Piirikunnan sijainti Malawissa.
Piirikunta rajoittuu lännessä Sambiaan. Sen naapuripiirikuntina ovat pohjoisessa  Rumphi, idässä Nkhata Bay sekä etelässä Nkhotakota ja Kasungu.
Piirikunnan pinta-ala on 10 430 neliökilometriä (maaseutu 10 382 km2 ja Mzuzun kaupunki 48 km2). Väkiluku on kehittynyt piirin maaseudulla väestönlaskentojen mukaan seuraavasti: 301 400 as. (vuonna 1977), 433 700 as. (1987), 611 000  as. (1998) ja 727 900 as. (2008). Mzuzun kaupungin väkiluku oli 44 200 (1987), 87 000 (1998 ja 133 900 (2008). Vuoden 2014 väkilukuarvio piirikuntaan oli 869 202 asukasta.
Aiheesta muualla

Current Members of Parliament (several from the constituencies of Mzimba district) (Arkistoitu – Internet Archive) (englanniksi) (parliament.gov.mw)
Métsovo

| Métsovo Métsovon kunta Μέτσοβο Δήμος Μετσόβου |
| --- | --- |
 Métsovon kaupunki.
 Kunnan sijainti
 Métsovo
 Koordinaatit: 39°46′N, 21°11′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Hallinto:  
 – Asutustyyppi:  kunta, kaupunki
 – Kallikrates-koodi:  1807
Pinta-ala:  
 – Kokonaispinta-ala:  366,8 km²
Väkiluku (2011):  6 196
 – Kunnallis­yksikkö:  3 469
 – Kaupunki:  2 503
 – Väestötiheys:  16,89 as./km²
Aikavyöhyke:  UTC+2
 – Kesäaika:  UTC+3
Postinumero:  442 00
Suuntanumero(t):  26560
Rekisterikilpi:  ΙΝ
 
 www.metsovo.gr 
Infobox OKVirheellinen NIMI-arvo: 
Métsovo (kreik. Μέτσοβο; kath.kreik. Μέτσοβον, Métsovon) on Kreikan kaupunki ja samanniminen kunta (Δήμος Μετσόβου, Dímos Metsóvou), joka sijaitsee Ioánninan alueyksikössä Epeiroksen alueella. Koko kunnan pinta-ala on 366,8 neliökilometriä ja väkiluku 6 196. Varsinaisen Métsovon kaupungin väkiluku on 2 503 (vuonna 2011).
Métsovo sijaitsee Pindos-vuoristossa Epeiroksen itäosassa, ja sillä on yhteistä rajaa sekä Länsi-Makedonian että Thessalian kanssa. Nykyinen Métsovon kunta muodostui, kun Métsovo, Egnatía ja Miléa yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Métsovon kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Egnatía | Chrysovítsa | Ampélia | 16 |
| Egnatía | Chrysovítsa | Análipsi | 193 |
| Egnatía | Chrysovítsa | Chrysovítsa | 446 |
| Egnatía | Chrysovítsa | Mýloi | 215 |
| Egnatía | Chrysovítsa | Sioládes | 26 |
| Egnatía | Chrysovítsa | Xirikó | 4 |
| Egnatía | Méga Peristéri | Ampelákia | 60 |
| Egnatía | Méga Peristéri | Karyófyto | 28 |
| Egnatía | Méga Peristéri | Kastrí | 30 |
| Egnatía | Méga Peristéri | Kerasiá | 6 |
| Egnatía | Méga Peristéri | Méga Peristéri | 310 |
| Egnatía | Méga Peristéri | Miliés | 42 |
| Egnatía | Megáli Gótista | Baltoúma | 176 |
| Egnatía | Megáli Gótista | Megáli Gótista | 166 |
| Egnatía | Mikrá Gótista | Ágios Minás | 28 |
| Egnatía | Mikrá Gótista | Bátza | 49 |
| Egnatía | Mikrá Gótista | Mikrá Gótista | 73 |
| Egnatía | Mikrá Gótista | Rizá | 13 |
| Egnatía | Mikrá Gótista | Sioútsos | 31 |
| Egnatía | Mikró Peristéri | Giarakári | 10 |
| Egnatía | Mikró Peristéri | Mikró Peristéri | 2 |
| Egnatía | Mikró Peristéri | Néo Gerakári | 50 |
| Egnatía | Mikró Peristéri | Palaiochóri | 15 |
| Egnatía | Mikró Peristéri | Prosília | 0 |
| Egnatía | Mikró Peristéri | Rachoúla | 27 |
| Egnatía | Mikró Peristéri | Tampoúria | 140 |
| Egnatía | Sítsaina | Sítsaina | 175 |
Egnatía: Yhteensä: 2 331
| Métsovo | Anílio | Anílio | 587 |
| Métsovo | Anthochóri | Anthochóri | 159 |
| Métsovo | Métsovo | Métsovo | 2 503 |
| Métsovo | Votonósi | Votonósi | 220 |
Métsovo: Yhteensä: 3 469
| Miléa | Miléa | Miléa | 396 |
Miléa: Yhteensä: 396
Yhteensä: 6 196
Aiheesta muualla

Kuvia tai muita tiedostoja aiheesta Métsovo Wikimedia Commonsissa
Δήμος Μετσόβου (Arkistoitu – Internet Archive). Métsovon kunnan verkkosivut. (kreikaksi)
Epeiroksen alue
| --- | --- |
Ártan alueyksikkö:   Árta  Geórgios Karaïskákis  Kentriká Tzoumérka  Nikólaos Skoufás 
Ioánninan alueyksikkö:   Dodóni  Ioánnina  Kónitsa  Métsovo  Pogóni  Vóreia Tzoumérka  Zagóri  Zítsa 
Prévezan alueyksikkö:   Párga  Préveza  Zirós 
Thesprotian alueyksikkö:   Filiátes  Igoumenítsa  Soúli
NBA Live 2003

| NBA Live 2003 |
| --- | --- |

Kehittäjä:  EA Vancouver
Julkaisija:  EA Sports
Pelisarja:  NBA Live
Julkaistu:  2002
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  PlayStation, PlayStation 2, Xbox, Windows, GameCube
Lisää peliartikkeleitaVideopelien teemasivulla
NBA Live 2003 on EA Sportsin julkaisema koripalloaiheinen urheilupeli. Pelin kannessa esiintyy Jason Kidd.
Mithotyn

| Mithotyn> Tiedot |
| --- | --- |
Toiminnassa:  1993–1999
Tyylilaji:  Viikinkimetalli, folk metal
Kotipaikka:  Mjölby, Ruotsi
Laulukieli:  Englanti
Levy-yhtiö:  Invasion Records, 1997–1999  
Infobox OKNimi-testi OK: 
Mithotyn oli ruotsalainen viikinki/folk metal yhtye.
Yhtye perustettiin vuonna 1993, kun vuonna 1992 perustettu Cerberus muutti nimensä Mithotyniksi. Bändi julkaisi ensimmäisen albuminsa vasta 1997. Suurin osa Mithotynin kolmen albumin kappaleista on kerätty yhtyeen demoista. Mithotyn lopetti toimintansa vuonna 1999 kun Stefan Weinerhall ja Karsten Larsson perustivat Falconerin.